《送进士王克敏赴成都录事》
元代·乃贤

黄榜天门外，胪传玉殿头。敕缄朱篆湿，袍剪翠云流。

喜协三槐瑞，真成驷马游。草堂今寂寞，还许俸钱修。

作者简介：南阳人，字易之，葛逻禄氏。不喜禄仕，能文，长于歌诗。时浙人韩与玉能书，王子充善古文，人目为江南三绝。顺帝至正间，以荐为翰林编修。有《金台集》、《海云清啸集》。